钦定古今图书集成/明伦汇编/官常典/第509卷 > 赵珣
## 钦定古今图书集成/明伦汇编/官常典/第509卷 > 赵珣

按《宋史》本传：“珣年十六，仁宗召试便殿，授三班借职。
景祐中，有言珣艺益进，且习书史，复召见阅武伎，又
试策略于中书，条对数千言。自殿直进阁门祗候。未
几，除濠州兵马都监。初，珣随父在西边，访得五路徼
外形胜利害，作《聚米图经》五卷，诏取其书，并召珣至。
又上《五阵图》、兵事十馀篇，帝给步骑使按阵，既成，临”
观之。陈执中招讨陕西，荐为缘边巡检使。吕夷简、宋
庠为奏曰：“用兵以来，策士之言以万计，无如珣者。”即
擢通事舍人、招讨都监。珣自以年少新进，辞都监，授
兵万人，御赐铠仗，令自择偏裨参佐，居泾原，兼治笼
竿城。麻毡党留百馀帐，处近塞为暴，珣白府，引兵二
万，自静边历揆吴，抵木宁袭贼，俘获数千计。静边将
刘沪殿后，为贼所掩。珣登阪望见，从骑数百复入，拔
沪之众以出，士皆叹服。瞎毡居龛谷无所属，珣与书
招之，遗以绨绵。瞎毡听命，改本路都监，诏追入朝。将
行，适元昊大入府，檄留珣。会葛怀敏于瓦亭，怀敏已
屯五谷口，西至马栏城，闻夏人徙军新壕外，议欲质
明掩袭。珣谓怀敏曰：“敌远来众倍锋锐，莫若依马栏
城布栅以扼其路，守镇戎城以便饷道，俟其衰击之，
此必胜之道也。不然，必为贼所屠。”怀敏不听，兵遂逼
镇戎城，越界壕抵定川。未及阵，夏人引铁骑来犯，珣
居阵西北，瑜亦在军中，战甚力，东壁兵辄溃，中军大
扰。珣拥刀斧手前斗，夏众稍却，我军复阵，怀敏诘朝

州刺史，后卒贼中。瑜弟璞，亦知名。